Gewapende rowers steel R400 000 kontant by man‘n Man is geskiet en van R400 000 beroof nadat hy die kontant uit ‘n bank by Fourways-winkelsentrum, noord van Johannesburg, onttrek het. “Die verdagtes het die man op pad na sy motor oorval,” het ao Balan Muthan, woordvoerder van die polisie, gesê. “Hulle het op hom geskiet en met die kontant gevlug.” Die man is na ‘n hospitaal geneem vir behandeling. Muthan sê dit is nie duidelik hoeveel mense by die rooftog betrokke was nie. Die ondersoek duur voort.